## Poikkilaakson ala-asteen koulu

##  Lukuvuositiedote 2018-2019



Postiosoite: Käyntiosoite:

# Poikkilaakson ala-asteen koulu Poikkilaakson ala-asteen koulu PL 85301 Puuskaniementie 21 00099 Helsingin kaupunki 00850 HKI

Kotisivut: [www.poikaa.edu.hel.fi](http://www.poikaa.edu.hel.fi) Verkkolehti: <http://poikkilaakso.koulublogit.fi/>  Wilma: <https://wilma.edu.hel.fi>
Puhelinnumerot:
rehtori 09 310 56901 sihteeri 09 310 64629
apulaisrehtori 09 310 72181 terveydenhoitaja 09 310 68514
 (ma, ti, pe)
henkilökunta 09 310 56903 koulukuraattori 09 310 21896
kouluisäntä 09 310 72692 (ti, ke, pe) 040 6627209
 050-4013961 koulupsykologi 09 310 71 946
 (ti ja to parillisina viikkoina)

iltavalvoja 09 310 64118 MLL-iltapäiväkerho 044 971 45 86
 ipjollas@gmail.com

**Työ- ja loma-ajat**

Syyslukukausi 9.8.2018 (to) - 21.12.2018 (pe)
Syysloma 15.10.2018 (ma) - 19.10.2018 (pe)
Perjantai 7.12.2018 vapaapäivä
Lauantai 15.12.2018 koulun joulujuhlapäivä
Joululoma 22.12.2018 (la) - 6.1.2019 (su)

Kevätlukukausi 7.1.2019 (ma) - 1.6.2019 (la)
Talviloma 18.2.2019 (ma) - 22.2.2019 (pe)

## POISSAOLOT

Huoltajan tulee ilmoittaa **oppilaan sairastumisesta mahdollisimman pian luokanopettajalle** **Wilman kautta tai puh. 09 310 56903**.

**Anomus ylimääräisistä lomista tehdään lomakkeelle, joka löytyy koulun kotisivuilta tai Wilman ohjeen mukaisesti (ks. tiedotteet ”Ylimääräisten lomien hakeminen”).** Luokanopettaja myöntää 1-5 päivän lomat, rehtori yli 5 koulupäivää kestävät lomat. Toivomme huoltajien harkitsevan tarkkaan ylimääräisten lomien anomista sekä opettavan loman aikana tulevat uudet asiat lapselleen. **Oppilaiden ylimääräisten poissaolojen vuoksi opettaja ei ole velvollinen erityisjärjestelyihin.** Koulussamme anotaan paljon ylimääräisiä lomia, joten esim. koeaikatauluja tai poikkeuspäiviä suunniteltaessa emme voi valitettavasti ottaa huomioon anottuja lomapäiviä.

**HENKILÖSTÖ**
**Luokanopettajat**:
**Kontu 1.-2.-vuotiset oppilaat**
Anssi Pakula, Mia-Maria Andersson, Annu Kostiainen ja Emma Gurung
resurssiluokanopettaja Kimmo Sundström

**Rohan 3.-4.-vuotiset oppilaat**
Kirsi-Maria Ruusu, Elisa Stenberg, Kirsi-Maria
Korhonen ja Kanerva Koski (syksy 2018)
resurssiluokanopettaja Antti Karvinen

**Rivendell 5.-6.-vuotiset oppilaat**
Jättivuori: Mervi Valta ja Lalla Pohjanpalo
Peikkopuro: Juha Alanne ja Juho Lehto
resurssiluokanopettaja Matti Salo

**Muut opettajat:**
Marja-Leena Hakuni (käsityö)
Maria Kallio (erityisopetus)
Sanna Kaksonen 3pv/vko (suomi toisena kielenä)
Kaisa Eirtola (englanti, saksa)
Elina Heiskanen (espanja, englanti)
Linda Zweygberg (resurssiopettaja)
Maria Vähäkangas (ortodoksi)
Jami Homa (islam)

**Kanslia:**Meeri Tanner, koulusihteeri
Sauli Jukkala, rehtori
**Oppilashuolto:**
Sini Ranta-Korpi, terveydenhoitaja
Laura Höykinpuro, koulukuraattori
Jenni Rinta-Kanto, koulupsykologi
**Päiväkoti Poikkilaakso:**
Leena Särkkä, johtaja
**Palmia/Palvelukeskus:**
Henri Nyrhinen, kouluisäntä
Reija Kauppi, ruokapalveluvastaava
Eila Moilanen, kokki
**MLL:n iltapäiväkerho:**
Leena Hattunen, ip-vastuuhenkilö

**SISÄLTÖ
Työ- ja loma-ajat** s. 2
Poissaolot
Henkilöstö
 **Opetusjärjestelyjä** s.4
- Tuntijako, Päivärytmi
- Oppiainelyhenteet
- Suomi toisena kielenä, S2
- Kotikielen opetus
- Katsomusaineet
- Elämänkatsomustieto
- Digitalisaatio, TVT-opetus
- Projekti

**Toimintasuunnitelma 2017-18** s. 5
- Leirikoulu
- Uintiopetus
- Opintokäynnit

**Turvallisuus** s. 6
- Koulun säännöt
- Seuraamukset
- Tapaturmat
- Lääkkeet
- Erityisruokavaliot
- Kiusaaminen on kielletty
- Väkivalta ei kuulu kouluun
- Koulumatkat
- Yhteisistä tavaroista huolehtiminen

**Kodin ja koulun yhteistyö** s. 8
- Vanhempainillat
- Wilma
- Puhelin
- Sähköposti
- Kouluvarusteet
- Oppilaiden puhelimet ja puhelut
- Löytötavarat
- Pova
- Palautetta koulun toiminnasta

**Oppilaan tuki** s. 9
- Kolmiportaisen tuen malli
- Tukitoimet
- Tukiopetus
- Osa-aikainen erityisopetus
- Puheopetus
- Oppilashuoltoryhmä = Monikko

**Koulun hallinto** s. 11
- Johtokunta
- Henkilökunnan koulutus
- Sijaiset

**Arviointi** s. 12
- Tavoitteet
- Jatkuva arviointi
- Itsearvionti
- Arviointikeskustelut
- Lukuvuositodistus
- Stipendit
- Yläaste

**Arjen käytäntöjä** s. 13

- Aamuparkki
- Iltapäivätoiminta
- Kerhot
- Iltakäyttö
- Kierrätys ja kestävä kehitys
- Kouluruokailu
- Myöhästyminen
- Opetustuokio
- Päivänavaus
- Samanaikaisopetus
- Työajat ja –tauot ”siestat”
- Urakointi

**Tapahtumia ja toimintaa** s. 15

- Poikki ja Pinoon
- Osallisuusryhmiä

**Uusi opetussuunnitelma** s.16

**Huoltajien yhteystiedot**

 **Liitteet**

**TUNTIJAKO**



### Em. tuntijaon lisäksi ensimmäisenä kouluvuotena on 2 vvt vierasta kieltä.

### **PÄIVÄRYTMI**8.30-10 aamupalkki: kaksi oppituntia10-10.30 siesta10.30-12.30 keskipalkki: kaksi oppituntia ja  lounas12.30-13 siesta13-14.30 iltapäivä-palkki: kaksi oppituntia

### **OPETUSSUUNNITELMA**

Koulumme opetussuunnitelma on laadittu vuosiluokattoman periaatteen mukaisesti, mikä mahdollistaa oppilaiden etenemisen yksilöllisesti ja joustavasti. Opetussuunnitelma löytyy osoitteesta <http://ops.edu.hel.fi>

**KIELIOHJELMA**
Poikkilaaksossa 1. kouluvuoden alusta alkava A-kieli on **englanti**. 4. kouluvuoden alusta alkavaksi vapaaehtoiseksi A2-kieleksi voi valita joko **espanjan tai saksan**. Kaikki oppilaat aloittavat **ruotsin** opiskelun kuudentena kouluvuotenaan. Saksan kielen opiskelun puitteissa järjestämme oppilaiden leirikoulutoimintaa Münchenissä sijaitsevan montessorikoulu Aktion Sonnenscheinin kanssa.

**OPPIAINELYHENTEET**

AI äidinkieli ja kirjallisuus
EN englanti
EA espanja

SA saksa
RU ruotsi
MA matematiikka
YL ympäristöoppi
UE ev.lut uskonto
UO ortodoksinen uskonto
UI islam
ET elämänkatsomustieto
HI historia
MU musiikki
KU kuvataide
KS käsityö
LI liikunta
S2 suomi toisena kielenä

**SUOMI TOISENA KIELENÄ, S2**
Oppilaat, joille suomi ei ole äidinkieli huoltajan ilmoituksen mukaisesti, saavat lisäopetusta suomen kielessä. S2 –opetuksesta vastaa tänä lukuvuonna S2-opettaja Sanna Kaksonen.

### **KOTI- JA YLLÄPITOKIELEN OPETUS**

Mikäli oppilaalla on äidinkielenomainen kielitaito jossakin vieraassa kielessä, hänellä on oikeus koti-/ylläpitokielen opetukseen. Mikäli haluatte lapsellenne ko. opetusta, olkaa yhteydessä koulusihteeriin.

**KATSOMUSAINEIDEN OPETUS**

### Katsomusaineiden opetustunnit ovat keskiviikkoisin. Oppilaan katsomusaine määräytyy väestörekisterin mukaan, siviilirekisteriin kuuluvat saavat halutessaan osallistua evankelisluterilaisen uskonnon opetukseen. Islamin ja ortodoksiuskonnon opetus järjestetään koulullamme. Kaikkia katsomusaineita opetetaan tänä lukuvuonna yhteisin opetusjärjestelyin syyslukukaudella syyslomaan asti ja kevätlukukaudella viikosta 14 alkaen lukuvuoden loppuun.

### **ELÄMÄNKATSOMUSTIETO**

Siviilirekisteriin kuuluvat lapset osallistuvat elämänkatsomustiedon opetukseen, mikäli huoltajat eivät erikseen halua lastensa osallistuvan uskonnon opetukseen. Elämänkatsomustiedon oppilaiden huoltajilta tiedustellaan uskonnollisiin tilaisuuksiin osallistumisesta. Uskonnolliseen yhdyskuntaan kuuluvat eivät saa osallistua elämänkatsomustiedon opetukseen.

### **DIGITALISAATIO, TVT-OPETUS**

Tieto- ja viestintätekniikan opetusta annetaan koulussamme kaikenikäisille oppilaille. Tietotekniikka ei ole erillinen oppiaine vaan sitä opetetaan eri aineiden tunnilla.

Poikkilaakso on mukana useammassa digitalisaatio-ohjelman hankkeessa, joiden kautta saamme uusia laitteita, ohjelmia ja koulutusta.

 **PROJEKTI**Koulussamme toteutetaan joka vuosi poikkitaiteellinen projekti, johon jokainen oppilas osallistuu.

**TOIMINTASUUNNITELMA 2018-19**
Koulu laatii toimintasuunnitelman lukuvuoden aluksi Wilmaan ja johtokunta hyväksyy sen lokakuussa. Toimintasuunnitelma on vuosittainen tarkennus opetussuunnitelmaan ja sitä voivat myös huoltajat seurata Wilman Vuosisuunnittelu –välilehdeltä.
 **LEIRIKOULU**Leirikoulu on koulun ulkopuolella järjestettävää opetusta. Opettajat tiedottavat omien luokkiensa leirikoulujen suunnittelu- ja varainkeruutilanteesta.
 **UINTIOPETUS**Oppilaat osallistuvat opetusviraston järjestämään uintiopetukseen. Tänä lukuvuonna koulumme on vuorossa kevätlukukaudella helmi-huhtikuun aikana. Opettajat tiedottavat järjestelyistä ja aikataulusta tarkemmin.

### **OPINTOKÄYNNIT**

Luokat tekevät opintokäyntejä lukuvuoden aikana. Retkien rahoitukseen olemme saaneet huomattavasti tukea koulumme vanhempainyhdistykseltä (POVA ry), osan matkoista maksamme koulun budjetista. Muutamien retkien rahoitukseen huoltajat ovat halunneet osallistua. Luokan vanhempainilloissa sovitaan opintokäyntien toteutustavoista. Jos opintokäynti kestää koko päivän, koululta saadaan mukaan eväät, jotka pakataan ekologisesti omiin laatikoihin ja juomapulloihin.

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**TURVALLISUUS**

 **KOULUN SÄÄNNÖT**

* **Käyttäydyn huomaavaisesti lapsia ja aikuisia kohtaan.**
* **Kerron aikuiselle, jos huomaan kiusaamista.**
* **Edistän omalla käyttäytymiselläni kaikkien koulussa viihtymistä ja turvallisuuden tunnetta.**
* **Noudatan koulun aikuisen antamia ohjeita.**
* **Noudatan koulun aikatauluja.**
* **Annan työrauhan.**
* **Huolehdin koulutavaroistani ja -tehtävistäni.**
* **Arvostan omaa ja toisen omaisuutta.**
* **Pidän huolta yhteisistä työskentelytiloista.**
* **Liikun sisällä rauhallisesti ja metelöimättä.**
* **Noudatan hyviä ruokailutapoja.**
* **Jätän päällysvaatteet ja ulkokengät naulakkoon.**
* **Kouluaikana poistun koulun alueelta vain koulun aikuisen luvalla.**
* **Leikin ja pelaan turvallisia leikkejä ja pelejä.**
* **Käytän älylaitteitani vain koulun aikuisen luvalla.**

SEURAAMUKSET
Koulun aikuiset puuttuvat kaikkeen sääntöjen vastaiseen käyttäytymiseen ja kiusaamiseen. Kasvatuksellisesti pidämme tärkeänä, että sopimattomasta toiminnasta seuraa aina jotakin ja virheistä opitaan vastaisuuden varalle. Oppilaiden kanssa keskustellaan paljon oikeasta ja väärästä käytöksestä. Sopimattomasta käytöksestä keskustellaan sen aikuisen kanssa, joka tilanteen ensimmäisenä havaitsee. Luokanopettaja ja rehtori osallistuvat myös keskusteluihin tarvittaessa.

Mikäli oppilas tahallaan rikkoo tai sotkee koulun tavaroita, häntä opastetaan hyvittämään tekonsa työllä esim. puhdistamalla sotkemansa pulpetin. Perusopetuslain mukaisesti varsinaisia kurinpitotoimia koulussamme ovat jälki-istunto, kirjallinen varoitus ja määräaikainen erottaminen.

TAPATURMAT

Mahdollisen tapaturman sattuessa koulun aikuiset huolehtivat oppilaan hoitoon oppilaan asuinpaikan mukaiselle terveysasemalle (yleensä Laajasalo). Tapaturmasta tiedotetaan huoltajia mahdollisimman pian. Oppilaat ovat vakuutettuja koulumatkojen ja koulupäivien ajaksi, mutta **vakuutus ei korvaa yksityisen lääkärin palveluita**.

 **LÄÄKKEET JA ERITYISRUOKAVALIOT**Huoltajia pyydetään opastamaan lapsiaan mahdollisten lääkkeiden käytössä. Lapsen tulisi pystyä itsenäisesti huolehtimaan mahdollisesta kouluaikana tapahtuvasta lääkityksestä, **opettajilla ei ole lupaa antaa oppilaille lääkeaineita.** Hätäensiapua jokainen on velvollinen antamaan ja siksi on tärkeää, että koulun henkilöstö on tietoinen esim. oppilaan vakavasta allergiasta ja mahdollisesti mukana olevasta lääkkeestä.

**Kaikki erityisruokavaliot ilmoitetaan kouluterveydenhoitajalle ja keittiöön erillisellä lomakkeella, joka löytyy Wilmasta.**

## KIUSAAMINEN ON KIELLETTY

Kaikki koulun aikuiset puuttuvat kiusaamiseen, sekä henkiseen että fyysiseen. Oppilaiden toivotaan kertovan koulun aikuisille kiusaamisesta heti sen havaittuaan. Tiedotamme asiasta myös oppilaiden huoltajia. Kiusaamisen välttämiseksi toivomme myös kotien keskustelevan lastensa kanssa kiusaamisen ehkäisemisestä.

Hyödynnämme **KiVa** –ohjelman malleja ja koulussa toimii Kiva-tiimi. Lisäksi aihetta käsitellään mm. aamutuokioissa sekä ilmaisukasvatuksen tunneilla. Kiusaamistilanteiden koko käsittelyprosessi löytyy Wilman tiedotteista.

### **VÄKIVALTA ei kuulu kouluun!**

### Väkivallan käyttö on koulussamme ehdottomasti kielletty. Mikäli oppilas kohdistaa vakavaa väkivaltaa toisiin oppilaisiin tai henkilökuntaan, teemme asiasta rikosilmoituksen. Koulussamme on ollut erittäin harvoin väkivaltatilanteita ja toivottavasti tilanne säilyy jatkossakin näin.

## KOULUMATKAT

**Vaaratilanteiden ja vahinkojen välttämiseksi toivomme kodeissa keskusteltavan liikenneturvallisuudesta ja varovaisuudesta etenkin risteyksissä ja ajoradan ylityksissä.**

Suosittelemme kypärän käyttöä pyöräillessä. Samoin toivomme kaikkia autoilijoita huomioimaan koulutien varrella jalankulkijat ja pyöräilijät. Lapsia kouluun kuljetettaessa pyydämme unohtamaan kiireen. Muutaman minuutin myöhästymisen pyytäminen anteeksi opettajalta on pieni asia, lapsi liikenneonnettomuudessa ei ole.

1-2. luokkalaiset kulkevat itsenäiset koulumatkat jalkaisin tai bussilla. Mikäli lasta saatetaan koulumatkalla, voi kouluun myös pyöräillä, mutta toivomme, etteivät pienimmät pyöräilisi yksin vilkkaassa koulumatkaliikenteessä. 3.-6. luokkalaiset voivat tulla kouluun pyörällä, kypärää tulee käyttää. **Toivomme huoltajien opastavan lastaan turvalliseen koulumatkaan ja liikennesääntöjen noudattamiseen.**

Suurimmalla osalla koulumme oppialista koulumatkat ovat aika lyhyet. Toivomme, että yhä **useampi oppilas kulkisi koulumatkat itsenäisesti**. Näin saisimme lisättyä arkiliikuntaa oppilaiden päivään. Myös aamuruuhka koulun parkkipaikalla helpottuisi ja paikka tulisi turvallisemmaksi.

Koulumme parkkipaikka on kaksiosainen. Etualalla on kääntöpaikka, johon **pysäköiminen on kielletty liikennemerkein**. Kääntöpaikka on tarkoitettu vain lasten noutamista ja tuomista varten. Kääntöpaikalla tulee noudattaa erityistä varovaisuutta. **Mikäli haluatte pysäköidä autonne, on kääntöpaikan ja hiekkakentän välissä turvallinen pysäköintialue.** Koulun takana oleva parkkipaikka on tarkoitettu ainoastaan henkilökunnalle ja tavaraliikenteelle.

Mikäli oppilas asuu koulumme oppilaaksiottoalueella ja koulumatka on yli 2 km yhteen suuntaan, huoltaja voi anoa HSL:n lippua. Matkalippuasioita hoitaa koulusihteeri.

### **YHTEISISTÄ TAVAROISTA HUOLEHTIMINEN**

Toivomme jokaisen huolehtivan rakennuksen siisteyden säilymisestä sekä käsittelevän oppimisvälineitä asianmukaisesti. Mikäli oppilas tahallaan rikkoo tai sotkee kiinteistöä tai oppimateriaalia, oppikirjoja tms., hänen on korvattava ilkivallasta aiheutuneet kustannukset.



KODIN JA KOULUN YHTEISTYÖ

### **VANHEMPAINILLAT**

### Vanhempainiltoja järjestetään lukuvuoden aikana vähintään kaksi/ryhmä.

### Vanhempainiltojen vaihtoehtona on mahdollista järjestää iltakoulu, jolloin oppilaat ja vanhemmat ovat koko illan yhdessä koulussa.

**WILMA**Wilma on kodin ja koulun yhteistyön tärkein väline. Se on sähköinen reissuvihko, jonka avulla on helppo seurata ja selvittää oppilaan poissaoloja sekä vaihtaa viestejä opettajan ja huoltajan kesken. Huoltajien toivotaan käyvän säännöllisesti Wilmassa. Opettajat merkitsevät poissaolot Wilmaan ja katsovat samalla tulleet viestit.

Uusien oppilaiden huoltajat voivat olla yhteydessä koulusihteeriin tunnusten saamiseksi, samoin jos tunnukset ovat unohtuneet. **Huoltajan tunnuksia ei saa antaa oppilaan käyttöön!**

Wilman osoite: [**https://wilma.edu.hel.fi**](https://wilma.edu.hel.fi)

## PUHELINOpettajat tavoittaa puhelimella oppituntien ulkopuolisin ajoin: aamuisin klo 8-8.30, siestoilla 10-10.30 tai 12.30-13 ja iltapäivisin numerosta 09-310 56903. Tämän lehtisen kannesta ja koulun kotisivuilta löytyy muita tärkeitä puhelinnumeroita.SÄHKÖPOSTIHenkilökunnan ja oppilaiden sähköpostiosoitteet ovat muotoa etunimi.sukunimi@edu.hel.fi. Kodin ja opettajien välisessä viestinnässä käytössä on Wilma.KOULUVARUSTEETOppilaat saavat käyttöönsä koulusta tarvitsemansa oppikirjat, välineet ja opiskelumateriaalit. Koulun kirjoja ja laitteita on kohdeltava asianmukaisesti. Luokanopettajat tiedottavat käytettävistä oppikirjoista ja niiden mahdollisesta kierrättämisestä. Koulu ei korvaa oppilaiden henkilökohtaisten tavaroiden katoamista, siksi kännykät, rahat ja muu arvokas tavara on suotavaa jättää koulupäivien ajaksi kotiin. Sama ohjeistus on voimassa myös leirikouluissa ja opintokäynneillä.

### Liikuntatunneille oppilaat ottavat erilliset liikuntavaatteet mukaan, liikuntaa opettavat tiedottavat asiasta tarkemmin.

### **OPPILAIDEN PUHELIMET JA PUHELUT**

### Oppilaiden omia kännyköitä ja muita laitteita saa käyttää koulussa vain opettajan luvalla koulutehtävien tekemiseen. **Kännykät ja muut laitteet ovat aina perheiden omalla vastuulla, koulu ei korvaa mahdollisia katoamisia tai särkymisiä.** Koska koululla on tarvittavat välineet tarjolla, omien laitteiden käyttäminen ei ole välttämätöntä.

### **LÖYTÖTAVARAT**

Lapset unohtavat kouluun paljon vaatteita ja muuta tavaraa. Säilytämme löytötavaroita lukuvuoden ajan ja sitten ne toimitetaan hyväntekeväisyyteen. Löytötavaroita voi kysellä luokanopettajalta tai kouluisännältä. Koulun juhlien ja tapahtumien yhteydessä on löytötavaranäyttely piazzoilla tai pukuhuoneissa. **Toivomme, että nimikoitte lapsenne vaatteet ja kengät**.

**POIKKILAAKSON VANHEMMAT ry. POVA**

### Poikkilaakson koulun vanhempainyhdistys tukee koulun toimintaa. Järjestämme hauskoja yhteisöllisiä tapahtumia ja pyrimme parantamaan koulun ja kodin yhteistyötä. Pova kokoontuu 2 - 4 kertaa lukukaudessa. Lisätietoja:

### pova.info@gmail.com Tervetuloa mukaan!

### **PALAUTETTA KOULUN TOIMINNASTA**

Otamme mielellämme vastaan palautetta koulumme toiminnasta. Palautetta voi välittää niin opettajien kuin rehtorin kautta.

Olette lämpimästi tervetulleita osallistumaan koulun toiminnan suunnitteluun, esim. toimintasuunnitelma-illassa ja opetussuunnitelmaan liittyvissä tapahtumissa.

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**OPPILAAN TUKI**

**KOLMIPORTAISEN TUEN MALLI**

Oppilaan tuessa noudatetaan opetussuunnitelman kolmiportaisen tuen mallia.

1. **Yleinen tuki** on kaikkien oppijoiden oppimisen ja hyvinvoinnin edistämistä. Yleistä tukea ovat esimerkiksi oppimisympäristön yleiset järjestelyt ja monipuoliset työtavat.
2. **Tehostettu tuki** koskee oppilasta, joka tarvitsee oppimisessaan tai koulunkäynnissään säännöllistätukea tai samanaikaisesti useita tukimuotoja. Tehostettu tuki perustuu moniammatilliseen pedagogiseen arvioon. Tehostetun tuen piirissä olevalle oppilaalle laaditaan oppimissuunnitelma.
3. **Erityinen tuki** koskee oppilasta, jolle tehostettu tuki ei riitä. Sen antaminen edellyttää erityisen tuen päätöstä. Ennen päätöstä laaditaan pedagoginen selvitys sekä kuullaan oppilasta ja huoltajaa. Erityisen tuen päätöksen saaneelle oppilaalle laaditaan henkilökohtainen opetuksen järjestämistä koskeva suunnitelma (HOJKS).

**TUKITOIMET**Luokanopettaja kirjaa oppilaan tarvitsemia tukitoimia Wilmaan sitä mukaa, kun niitä kertyy, esim. urakoiden eriyttäminen, oppimisympäristön järjestely, sosiaalinen tuki yms. Jos yleinen tuki ei riitä ja kirjattuja tukitoimia kertyy huomattava määrä, hän keskustelee huoltajien kanssa ja valmistelee yhteistyössä erityisopettajan kanssa pedagogisen arvion. Koulun moniammatillisessa kokouksessa sovitaan jatkotoimista ja mahdollisesta oppimissuunnitelman laatimisesta.

## TUKIOPETUS

Oppilaalla on oikeus saada tukiopetusta, mikäli hän jää tilapäisesti opinnoistaan jälkeen. Opettaja ja huoltajat sopivat etukäteen tukiopetuksesta. Mikäli koette lapsellanne olevan tukiopetuksen tarvetta, toivomme teidän ottavan välittömästi yhteyttä luokanopettajaan. Tukiopetusresurssia koulussamme on riittävästi. Tukiopetusta pidetään aamuisin ennen oppituntien alkua tai iltapäivällä oppituntien päätyttyä.

**OSA-AIKAINEN ERITYISOPETUS**
Osa-aikaisen erityisopetuksen tarpeen määrittelevät oppilasta opettavat opettajat ja laaja-alainen erityisopettaja oppilaan tarpeiden mukaan. Resurssin jakamisesta päättävät rehtori ja laaja-alainen erityisopettaja konsultoituaan moniammatillista tiimiä. Kodin kanssa tehdään yhteistyötä ja oppilaan tuen tarpeesta keskustellaan huoltajien kanssa.

Laaja-alaista erityisopetusta annetaan samanaikaisopetuksena luokan- tai aineenopettajan kanssa, pienryhmässä tai yksittäin erillisessä tilassa. Erityisopettaja voi osallistua oppilaan arviointiin aineissa, joissa on antanut oppilaalle erityisopetusta.

**PUHEOPETUS**Laaja-alainen erityisopettaja voi antaa puheopetusta n. 1h /vko ja tämä resurssi on tarkoitettu koko koululle, etusijalla alkuopetusikäiset lapset. Puheopetukseen voivat osallistua vain sellaiset lapset, joiden kodit sitoutuvat harjoittelemaan kotona.

**MONIAMMATILLINEN TYÖRYHMÄ**Koulussamme toimii moniammatillinen työryhmä, jonka puheenjohtajana toimii rehtori. Lisäksi ryhmään kuuluvat laaja-alainen erityisopettaja, terveydenhoitaja sekä koulukuraattori ja koulupsykologi. Moniammatillinen työryhmä kokoontuu kerran viikossa tiistai-iltapäivisin klo 14 alkaen.

Moniammatillinen työryhmä antaa tukea oppilaille, luokille, huoltajille ja opettajille. Työryhmä tekee lukuvuosittain luokkakyselyn jokaisessa oppilasryhmässä. Kyselyihin vastataan nimettömästi ja niiden tuloksia käsitellään yhdessä opettajien ja oppilaiden kanssa. Lisäksi psykologi ja kuraattori voivat järjestää oppilaille taitoryhmiä, joissa harjoitellaan pienryhmässä sosiaalisia taitoja. Myös huoltajat voivat tarvittaessa ottaa yhteyttä moniammatillisen työryhmän jäseniin lapseensa liittyvissä asioissa. Yhteystiedot löytyvät tämän lehtisen kannesta ja koulun kotisivuilta.

**

## KOULUN HALLINTOJOHTOKUNTA

Jokaisessa koulussa toimii johtokunta, johon kuuluvat vanhempien keskuudestaan ehdottamat edustajat. Kasvatus- ja koulutuslautakunta valitsee jäsenet neljäksi vuodeksi. Johtokunta

* hyväksyy vuosittain koulun opetussuunnitelmaan perustuvan suunnitelman lukuun ottamatta vuotuisia työaikoja
* hyväksyy järjestyssäännöt tai antaa muut koulussa sovellettavat järjestysmääräykset
* erottaa peruskoulun oppilaan enintään kuukaudeksi ja päättää, että erottaminen voidaan panna täytäntöön ennen kuin päätös on lainvoimainen.

Vaalikaudella 2017-21 koulumme johtokunnan jäsenet henkilökohtaisine varajäsenineen ovat:

Erja Vitikka, pj. Heli Ahlroth
Netta Mikkilä, varapj. Petteri Laurikainen
Nora Raikamo Kaisa Parviainen
Riku Liljeström Otto Pohjola
Janne Luntta Saku Salli
Meeri Tanner Lika Honkajuuri
Mervi Valta Kirsi-Maria Korhonen
Kimmo Sundström Anssi Pakula
Sauli Jukkala esittelijä ja sihteeri

**Johtokunnan jäsenet välittävät mielellään palautetta koulun toiminnasta ja ovat tavattavissa koulun tapahtumien yhteydessä.

uudet johtokunnatjjj**

## HENKILÖKUNNAN KOULUTUS

Henkilökuntamme pyrkii kouluttautumaan säännöllisesti. Yleensä pidämme koulutukset oppituntien ulkopuolisena aikana, mutta joskus esimerkiksi ulkopuolisen asiantuntijan aikataulun vuoksi joudumme lyhentämään oppilaiden työpäiviä. Koulupäivien lyhennykset korvataan esim. opintokäyntien yhteydessä.

## SIJAISET

****Opettajan ollessa poissa luokassa on sijaisopettaja tai toinen koulun opettaja. Sijaisena toimivat ovat esim. opettajaksi opiskelevia. Pyrimme käyttämään mahdollisimman paljon samoja, tuttuja sijaisia.

**ARVIOINTI**Lukuvuoden keskeiset tavoitteet asetetaan ja niiden saavuttamista arvioidaan jokaisen oppilaan omassa opintosuunnitelmassa eli Vuosien kirjassa.

Arviointia tehdään jatkuvasti pitkin vuotta. Koululla on yhteiset arviointikäytännöt, joista tiedotetaan oppilaille ja huoltajille.

Oppilaita kasvatetaan koulussamme erityisen paljon itsenäiseen työskentelyyn ja oman työnsä suunnitteluun, joten myös arvioinnissa työskentelyn osuus korostuu. Oppilasta ohjataan säännöllisesti arvioimaan omaa työskentelyään ja oppimistaan niin suullisesti kuin myös erilaisten itsearviointien avulla.

 **ARVIOINTIKESKUSTELUT = VÄLIARVIOINTI**Arviointikeskustelut käydään marras- ja tammikuun välisenä aikana.

Keskusteluun osallistuvat opettaja, oppilas ja huoltaja, tarvittaessa myös erityisopettaja, aineopettaja tai esim. moniammatillisen tiimin edustaja.

Arviointiviikolle laaditaan lukujärjestys, jossa oppilaiden koulupäiviä voidaan lyhentää niin, että luokanopettajat vapautuvat pitämään keskusteluja. Lyhentämistä voi tehdä esim. jakotunteja ja pienryhmiä yhdistämällä. Mikäli oppilaan saamat opetustunnit vähenevät, niitä korvataan lukuvuoden aikana retkien ja tapahtumien pidentäminä työpäivinä.

Arviointikeskustelun tarkoitus on ohjata ja tukea oppilaan koulunkäyntiä. On tärkeää, että kaikille osapuolille muodostuu realistinen kuva opintojen etenemisestä. Myös vaikeita asioita pitää uskaltaa ottaa puheeksi. Joitakin asioita voi käsitellä myös aikuisten kesken ilman lasta. **LUKUVUOSITODISTUS**Lukuvuoden päätteeksi annetaan lukuvuositodistus. Uuden opetussuunnitelman mukaan lukuvuositodistus on kaikille luokka-asteilla sanallinen.

## STIPENDIT

Keväällä jokainen luokka äänestää Kiva Kaveri - kunniakirjan saajan. Lisäksi jaetaan kirja- ja rahastipendejä opinnoissa erityisen hyvin menestyneille ja/tai tsempanneille. Stipendirahastoa ovat kartuttaneet mm. PoVa, Lions Club Laajasalo ja Revonsalmi, Helsingin Palvelukeskus (ent. Palmia) ja Kevätpörriäinen.

**YLÄASTE**

Peruskoulun kuuden ensimmäisen vuoden jälkeen jatketaan opiskelua yläasteella. Laajasalossa asuvien lasten lähiyläaste on Laajasalon peruskoulu. Teemme yhteistyötä esim. tutustumiskäyntien muodossa Laajasalon peruskoulun kanssa.

Halutessaan oppilaat voivat hakeutua muille yläasteille, jokainen yläaste päättää omasta oppilaaksiotostaan. Opetusviraston kotisivuilta ([www.edu.hel.fi](http://www.edu.hel.fi)) löytyvät koulujen yhteystiedot. Osa kouluista järjestää soveltuvuuskokeita. Ala-asteen todistuksilla tai lausunnoilla ei ole merkitystä yläasteelle pääsemiseen, vaan soveltuvuuskokeen tulos ratkaisee pääsyn painotettuun opetukseen. Kuudennen luokan oppilaat palauttavat tammikuussa luokanopettajalle yläasteen valintaa koskevat kaavakkeet.

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ARJEN KÄYTÄNTÖJÄ**

**AAMUPARKKI**

### Säännöllistä aamuparkkitoimintaa ei koulussamme järjestetä, mutta esim. tammikuun arviointiviikolla voi ekaluokkalaisille olla aamuparkkitoimintaa. **ILTAPÄIVÄTOIMINTA**Mannerheimin Lastensuojeluliitto järjestää iltapäivätoimintaa koulumme tiloissa. Kokoontumistilana heillä on tänä vuonna Hobitinkolo-luokka, mutta käytössä on myös muita tiloja. Leikkipuisto Puuskakulma järjestää kunnallista iltapäivätoimintaa, puh 050-5160573.**KERHOT**

Oppilaille on tarjolla **mukavaa ja mielekästä tekemistä iltapäiviin**. Toivomme vilkasta osallistumista!

Koulun tiloissa järjestetään erilaista kerhotoimintaa oppituntien jälkeen, ks. lisää Wilma-tiedotteesta. Kaikkiin kerhoihin ilmoittaudutaan kunkin kerhon vetäjälle, jotka ovat joko koulun omia opettajia tai eri yhdistysten henkilöstöä. alussa.

**ILTAKÄYTTÖ**

Helsinkiläiset järjestöt, yritykset ja yksityiset henkilöt voivat anoa koulujen ja oppilaitosten tilojen käyttövuoroja illoiksi ja viikonlopuiksi. Puhelinpalveluaika arkisin on kello 9.00–14.00 puh. 310 12001. Tiedustelut sähköisesti tilavaraukset@hel.fi.

### **KIERRÄTYS JA KESTÄVÄ KEHITYS**Lajittelemme luokissa mm. biojätteet, paperit, pahvit ja sekajätteen. Koulun tasolla kierrätämme mm. lisäksi metalli- ja lasijätteen. Koulumme on Vihreä lippu -ympäristöohjelman kestävällä tasolla.

### **KOULURUOKAILU**Koulu tarjoaa kaikille oppilaille lämpimän aterian koulupäivinä, retkipäivinä retkieväät. Kouluruokailu on myös opetustilanne, jossa harjoitellaan ruokailu- ja käytöstapoja sekä opetellaan maistamaan uusiakin ruokalajeja. Oppilaat saavat ottaa itse ruokansa. Koulun aikuiset ruokailevat yhdessä oppilaiden kanssa. Koulussamme on valmistuskeittiö.

### Opetusviraston ohjeiden mukaisesti huoltajien tulee täyttää erityisruokavalioilmoitus ja toimittaa se suoraan kouluterveydenhoitajalle tai opettajan kautta. Terveydenhoitaja ilmoittaa ruokavaliot suoraan keittiölle. Lasten ruoka-aine allergioista osa häviää iän myötä ja sen takia on hyvä tarkistaa tilanne vuosittain.Erityisruokavalioilmoituslomake löytyy sivulta:

<https://www.hel.fi/helsinki/fi/paivahoito-ja-koulutus/erityisruokavaliot>

### Opetusvirasto ostaa ruoka- ja siivouspalvelut Helsingin Palvelukeskukselta (ent. Palmia).kouluravintola

ruokapalveluvastaava Reija Kauppi

**MYÖHÄSTYMINEN**Oppilaan odotetaan saapuvan kouluun aikataulun mukaisesti. Myöhästymisistä tulee merkintä Wilma –järjestelmään. Mikäli oppilas myöhästyy koulun ulkopuoliselta oppitunnilta tai retkeltä hänen on ilmoittauduttava viipymättä lähimmälle koulun aikuiselle, joka järjestää oppilaalle korvaavat opetusjärjestelyt.

**OPETUSTUOKIO**

Koulupäivän aikana oppilailla on opetustuokioita eri oppiaineissa. Tuokion pituus vaihtelee iän ja tarpeen mukaisesti. Tuokio voi olla opettajajohtoinen tai yhteistoiminnallinen oppimishetki.

### **SAMANAIKAISOPETUS**Samanaikaisopetuksessa oppilasryhmällä on kaksi opettajaa, jotka voivat olla luokan-, aineen- ja/tai erityisopettajia. Tavoitteena on laadukkaampi opetus ja opetuksen eriyttäminen. Samanaikaisopetuksesta on tullut pysyvä ja pidetty käytänne koulussamme, koska se auttaa ja tukee sekä oppilasta että opettajaa koulutyöskentelyssä.

### **TYÖAJAT JA TAUOT ”SIESTAT”**

Koulupäivän ensimmäinen oppitunti alkaa klo 8.30 ja viimeinen päättyy klo 14.30. Ensimmäisen luokan oppilaat ovat pääsääntöisesti koulussa klo 8.30-12.30 välisen ajan. Opiskelemme yleensä kaksi oppituntia yhteen menoon, jonka jälkeen on puolen tunnin välitunti eli siesta. Vietämme siestat pääsääntöisesti ulkona, valvojia on vähintään kaksi. Välituntialue näytetään ensimmäisenä koulupäivänä oppilaille eikä siltä saa poistua ilman koulun aikuisen lupaa.

**URAKOINTI**

Urakat ovat sovitussa aikataulussa tehtäviä koulutöitä. Ne ovat opetettujen asioiden harjoittelua ja tarvittaessa niiden syventämistä. Urakat mahdollistavat yksilöllisen etenemisen, ajattelun ja oman työn suunnittelun harjoittelun. Niitä voi olla eri oppiaineissa ja osa koulutyöstä annetaan urakkana. Nuoremmilla oppilailla urakat voivat olla päiväkohtaisia kotitehtäviä ja isommilla oppilailla viikkourakoita. Urakat tulee olla tehtynä annettuun määräaikaan mennessä. Urakoiden määrä on oikein mitoitettu, jos niissä riittää tekemistä sekä kouluun että kotiin.

**TAPAHTUMIA JA TOIMINTAA**

## POIKKI & PINOONP&P on koko koulun yhteishetki noin kerran kuukaudessa. Ohjelmassa on yhteislaulua ja oppilasesityksiä.

### **OSALLISUUSRYHMIÄ**Koulussamme toimii useita oppilaiden ryhmiä, joilla on tärkeitä tehtäviä koulun arjessa. Opettajaparit ohjaavat toimintaa.

* **Kummitoiminnassa** vanhemmat oppilaat auttavat ja leikittävät pienempiä.
* **Mediatiimi** toimittaa verkkolehteä PoikkisFantAsiaa, joka löytyy osoitteesta<http://poikkilaakso.koulublogit.fi/>
* **Kummioppilas-toimikunta** pitää yhteyttä, tiedottaa ja järjestää varainkeruuta Plan-kummilapseen liittyen.
* **Oppilaskunta ja hallitus**Oppilaskunnan hallitukseen kuuluu 2 oppilasta/ryhmä. Hallitus ottaa virallisesti kantaa, suunnittelee ja järjestää tapahtumia ja tempauksia koko koulun iloksi.
* **Siestaliikuttajat** Oppilaista valitut Siesta-liikuttajat opettavat pelejä ja leikkejä sekä pitävät liikuntavälinelainaamoa.
* **Vertaissovittelu = VERSO** Perehdytyksen saaneet oppilaat sovittelevat oppilaiden keskinäisiä riitoja ja erimielisyyksiä. Vertaissovittelu sopii sellaisiin tapauksiin, jossa osapuolet ovat tasaveroisia asian käsittelijöitä, mutta esim. koulukiusaamista selvittävät koulun aikuiset.
* **Ympäristöraati** kouluttaa uudet oppilaat ja opettajat Vihreä Lippu -tavoille ja muistuttaa kaikkia yhteisistä pelisäännöistä järjestäen tempauksia ja tapahtumia. Lajittelu, energian säästäminen ja kuluttamisen vähentäminen ovat olennainen osa koulun arkea.

**UUSI OPETUSSUUNNITELMA**
1.8.2017 kaikissa Suomen peruskouluissa otettiin käyttöön uusi opetussuunnitelma, joka uudistaa monia asioita. Tässä tavoitteita mm.:

- Oppilaan rooli muuttuu entistä aktiivisemmaksi ja hän rakentaa omaa polkuaan joustavasti. Opintojen valinnaisuus lisääntyy.

- Keskitytään enemmän ajattelemaan ja oppimaan oppimiseen kuin yksittäisiin sisältöihin. Muita laaja-alaisia tavoitteita ovat mm. vuorovaikutus, arjen taidot, vaikuttaminen ja monilukutaito. Nämä sidotaan mukaan oppiaineiden taitotavoitteisiin.

- Arvioinnissa painottuvat oppimisprosessi ja itse- sekä vertaisarviointi. Poikkilaaksossa numeroarviointi on poistunut kokonaan. Uudistamme parhaillaan Vuosien kirjaa sähköiseen muotoon.

- Opiskelemme laajempia oppiaineiden rajat ylittäviä kokonaisuuksia eli ilmiöitä.

- Käytämme yhä enemmän tieto- ja viestintätekniikkaa. Siirrymme sähköiseen portfolioon ja pikku hiljaa kouluun, jossa oppilailla on käsikirjojen lisäksi yhä enemmän sähköisiä materiaaleja.

Koko opetussuunnitelma löytyy osoitteesta:
<http://ops.edu.hel.fi>
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

## Huoltajien yhteystiedot

**Muutokset yhteystiedoissa tulee ilmoittaa välittömästi luokanopettajalle ja koulusihteerille puhelimitse tai wilma-viestillä.**

*Mukavaa ja antoisaa lukuvuotta kaikille!*